බංකොලොත් රට ගොඩගන්න මට පුළුවන්  ජනපති අපේක්ෂක ජනක රත්නායක
වසර 76ක් රට පාලනය කළ සියලු දේශපාලකයන් වත්මන් බංකොලොත් භාවයට සෘජුව වගකිව යුතු බවත් ඉන් රට මුදාගැනීමට සිය ව්යාපාරික දැනුමට සහ පළපුරුද්දට හැකියාව පවතින බවට තමා විශ්වාස කරන බවත් එක්සත් ලංකා පොදුජන පක්ෂයේ ජනාධිපති අපේක්ෂක හිටපු මහජන උපයෝගිතා කොමිසමේ සභාපති ජනක රත්නායක මහතා ප්රකාශ කළේය ඊයේ 16දා පැවති මාධ්ය හමුවකදී ඒ මහතා මේ බව සඳහන් කළේය ඉදිරි මැතිවරණයේදී දේශපාලනය නොකළ රාජ්ය පාලනය දන්න සාර්ථක ව්යාපාරික ව්යවසායකයකු වන තමන්ට ජනාධිපතිවරයා වීමේ අවස්ථාව ලබාදෙන ලෙසද ජනතාවගෙන් ඉල්ලා සිටින්නේ යැයිද ඔහු කීය අපනයනය වර්ධනය කිරීමට සංචාරක ව්යාපාරය දියුණු කිරීමට සහ විදේශ ආදායම් ආයෝජන ලබාගැනීම වෙනුවෙන් තමන්ට නව සැලසුම් ඇතැයි ද ඒ මහතා සඳහන් කළේය ශ්රී ලාංකික ජනතාවගෙන් 35ත් 40ත් අතර ප්රමාණයක් මේ වනවිට ඡන්දය ප්රකාශ කරන්නේ කාටදැයි තවමත් තීරණය කර නැතැයි ද පැවසූ රත්නායක මහතා ඔවුන් රට බංකොලොත් කළ දේශපාලකයන් පිළිබඳව කිසිදු විශ්වාසයක් පළකර නැතැයි ද පැවසීය අධ්යාපනය ගොවිතැන සෞඛ්ය යන අංශ වෙත මුල්තැන ලබාදෙන තමන් වැනි අපේක්ෂකයකුට මිස කැපුවත් නිල් කොළ දම් රතු හෝ රට කාබාසිනියා කළ කිසිදු දේශපාලකයකුට නැවත රට භාර නොදෙන ලෙස ජනතාවගෙන් ඉල්ලා සිටින්නේ යැයිද රත්නායක මහතා වැඩිදුරටත් පැවසීය සුජීව තත්සර